Kaunoamatsoni

Kaunoamatsoni (Alipiopsitta xanthops) on papukaijalaji. Se laskettiin aiemmin kuuluvaksi muiden amatsonien kanssa Amazona-sukuun.

Se elää Brasiliassa, Boliviassa ja Paraguayssä. Se on luokiteltu silmälläpidettäväksi lajiksi elinympäristöjen tuhoutumisen ja villieläinkaupan takia.

 Elintavat 
Liikkuu usein pareittain, talvisin 10-35 yksilön parvissa.

Ruokailee siemenillä ja raaiolla guavan ja mangon hedelmillä. Saattaa syödä myös termiittejä.

Munii yleensä kolme munaa. Pesii toukokuusta lokakuuhun, pesii puunkolossa tai termiitinpesässä.

 Ulkonäkö 
Kaunoamatsoni on noin 27 senttimetriä pitkä nokasta lyhyen pyrstön kärkeen. Se painaa aikuisena noin 260 grammaa.
vasen|pienoiskuva|Keskikeltainen kaunoamatsoni
Laji on suurimmaksi osaksi vihreä, ja sillä on keltaista kasvoillaan. Lajista on kahta erilaista luonnollista värimuotoa: vihreä ja keltainen. Keltaisella värimuodolla on enemmän keltaista päässään ja lisäksi sillä on keltaista, jopa oranssia vatsassaan. 

Sukupuolet saman väriset, joskin eräässä tutkimuksessa havaittiin, että koirailla vatsa on todennäköisemmin keltainen kuin naarailla. Tämä tulos saattoi tosin olla myös seurausta jostain muusta asiasta, sillä vatsan värejä tutkittiin museonnäyttein: onko koiraita pyydystetty enemmän koska naaraat ovat viettäneet aikaa pesissä.

Nuorilla yksilöillä on vihreä vatsa, niiden kasvojen keltainen ei ole yhtä laajalla, ja niiltä puuttuu aikuisten oranssihtavat korvalaikut.

 Lähteet 
ITIS: Amazona xanthops 

 Viitteet 

Luokka:Papukaijat
Luokka:Lemmikkilinnut